CWT ตั้งบริษัทย่อย เพื่อส่งออกชิ้นไม้สับจากไม้ยูคาลิปตัส
CWT ตั้งบริษัทย่อย ทุนจดทะเบียน 1 ลบ. เพื่อทำธุรกิจส่งออกชิ้นไม้สับจากไม้ยูคาลิปตัส
2 ก.พ. 2559

บริษัท ชัยวัฒนา แทนเนอรี่ กรุ๊ป จำกัด (มหาชน) หรือ CWT ระบุว่า บริษัทได้จัดตั้งบริษัทย่อยภายใต้ชื่อบริษัท ชัยวัฒนา เอ็กพอร์ต จำกัด ทุนจดทะเบียน 1,000,000 บาท ประกอบด้วยหุ้นสามัญ จำนวน 100,000เพื่อดำเนินธุรกิจส่งออกชิ้นไม้สับจากไม้ยูคาลิปตัส ไปยังต่างประเทศ ซึ่งเป็นไปตามมติที่ประชุมคณะกรรมการบริษัทครั้งที่ 2/2559 เมื่อวันที่ 21 ม.ค.ที่ผ่านมา
โดยบริษัท ชัยวัฒนา เอ็กพอร์ต จำกัด มี CWT ถือหุ้นสัดส่วน 79.99% ,บริษัท แก้วลำดวนกรุ๊ป จำกัด ถือหุ้น 20% และนางสาวณัฎฐ์สิตา ไชยธี รัตต์ ถือหุ้น 0.001%  ซึ่งการจัดตั้งบริษัทครั้งนี้ นอกเหนือจากการได้รับผลประกอบการจากการส่งออกโดยตรงแล้ว ยังส่งผลให้เป็นการสร้างฐานการผลิตเชื้อเพลิงชีวมวลที่เป็นผลพลอยได้จากกระบวนการผลิตชิ้นไม้สับ จากไม้ยูคาลิปตัส ซึ่งก็คือเปลือกไม้ และเศษไม้สามารถนำมาใช้ในโครงการโรงไฟฟ้าชีวมวล จากเศษวัสดุเหลือใช้ทางการเกษตรซึ่งจัดเป็นโครงการผลิตไฟฟ้าจากพลังงานหมุนเวียนขนาดเล็กมา (VSPP)